ຣັດເຊຍ ເປັນເຈົ້າພາບ ຈັດການພົບປະເຈລະຈາ ສັນຕິພາບ ຂຶ້ນ ສຳລັບພວກຜູ້ຕາງໜ້າຊີເຣຍກຸ່ມຕ່າງໆ 
ມີຄວາມຄາດຫວັງຕໍ່າ ທີ່ຈະບັນລຸຜົນ ຈາກກອງປະຊຸມດັ່ງກ່າວ ເພາະວ່າພວກກຸ່ມ ທີ່ໄດ້ຮັບການສະໜັບສະໜຸນ ຈາກຝ່າຍຕາເວັນຕົກ ບໍ່ມາປະກອບສ່ວນນຳ.
ຣັດເຊຍເປັນເຈົ້າພາບຈັດການພົບປະກັນສຳລັບບັນດາຜູ້ຕາງ ໜ້າຊີເຣຍ ໃນນະຄອນຫຼວງມົສກູ ໃນຖານະເປັນພາກສ່ວນນຶ່ງ ຂອງການຊຸກຍູ້ໃຫ້ມີການເປີດການເຈລະຈາສັນຕິພາບທີ່ມີ ແກ່ນສານຄືນໃໝ່ ແລະຊອກຫາທາງແກ້ໄຂບັນຫາທາງດ້ານ ການເມືອງທີ່ປະເທດໄດ້ປະສົບກັບສົງຄາມກາງເມືອງມາໄດ້ ເກືອບ 4 ປີແລ້ວນັ້ນ ບັນດາເຈົ້າໜ້າທີ່ກ່າວວ່າ ເປົ້າໝາຍຂອງການພົບປະເຈລະຈາ ເປັນເວລາ 4 ມື້ ເລີ້ມຕັ້ງແຕ່ວັນຈັນມື້ນີ້ເປັນຕົ້ນໄປ ແມ່ນເພື່ອ ວາງພື້ນຖານສຳລັບກອງປະຊຸມສັນຕິພາບຄັ້ງໃໝ່ ຄືກັນກັບ ການພົບປະເຈລະຈາກັນສອງຮອບທີ່ສະຫະປະຊາຊາດເປັນ ຜູ້ໄກ່ເກ່ຍໃນປີກາຍນີ້ທີ່ນະຄອນ Geneva ນັ້ນ ຊຶ່ງກອງປະຊຸມດັ່ງກ່າວບໍ່ໄດ້ບັນລຸຄວາມຄືບໜ້າຫຍັງຫຼາຍ ຄວາມຄາດຫວັງສຳລັບການພົບປະກັນທີ່ມົສກູ ແມ່ນຢູ່ໃນລະດັບຕໍ່າ ທ່າມກາງການບໍ່ມາຮ່ວມນຳຈາກພັກຝ່າຍຄ້ານທີ່ສຳຄັນທີ່ໄດ້ຮັບການໜຸນຫຼັງຈາກຝ່າຍຕາເວັນຕົກ ແລະຄຳຖາມຕ່າງໆກ່ຽວກັບວ່າຈະໄກ່ເກ່ຍຂໍ້ຕົກລົງກັນໄປແບບໃດ ໃນລະຫວ່າງບັນດາກຸ່ມຕ່າງໆ ທີ່ມີຢ່າງຫຼາກຫຼາຍ ທີ່ກຳລັງພາກັນຕໍ່ສູ້ກັບຝ່າຍລັດຖະບານຢູ່ນີ້ ໃນຄຳໃຫ້ສຳພາດທີ່ພິມລົງໂດຍໜັງສືພິມ Foreign Affairs ທີ່ມີສຳນັກງານຕັ້ງຢູ່ໃນສະ ຫະລັດໃນວັນຈັນມື້ນີ້ ປະທານາທິບໍດີ Bashar al-Assad ແຫ່ງຊີເຣຍ ກ່າວວ່າ  ແຕ່ວ່າ ການໂອ້ລົມສົນທະນາກັນຈະຕ້ອງດຳເນີນໄປກັບຝ່າຍຄ້ານແທ້ໆຂອງຊີເຣຍ ແລະບໍ່ແມ່ນກັບ ທີ່ຄວບຄຸມໂດຍ Qatar, Saudi Arabia ຫຼືພວກປະເທດຕາເວັນຕົກ